FOTO Fanii lui Dinamo, mesaj pentru Mircea Lucescu! Banner-ul afișat la meciul cu UTA Arad
Dinamo - UTA Arad, LIVE TEXT - AICI.
Cele două echipe și-au dat întâlnire duminică seară, pe stadionul ”Arcul de Triumf”, în ultima etapă a play-out-ului ediției 2023/24 a Superligii României. La ora disputării partidei, termometrele din Capitală indicau nu mai mult de 12 grade Celsius.
Fanii lui Dinamo, mesaj pentru Mircea Lucescu! Banner-ul afișat la meciul cu UTA Arad
Fanii lui Dinamo au afișat în tribună un banner în care îl cheamă pe Mircea Lucescu la echipă. ”Il Luce” a antrenat în ”Groapă” în perioada noiembrie 1985 - iunie 1990.
”Te vor oriunde, inima nu te lasă / Mircea Lucescu, hai acasă!”, este mesajul afișat în tribună pe ”Arcul de Triumf”.
Cum arată clasamentul play-out-ului Superligii României
Cariera impresionantă a lui Mircea Lucescu
Până acum, Mircea Lucescu a avut o carieră impresionantă de antrenor. A debutat ca jucător-antrenor la Corvinul Hunedoara, în 1978. A fost selecționerul României cinci ani, din noiembrie 1981, până în octombrie 1986.
Ulterior, a stat pe banca tehnică a celor de la Dinamo (1985-1990), Pisa (1990-1991), Brescia (1991-1996), Reggiana (1996), Rapid (1997-1998, 1999-2000), Inter (1999), Galatasaray (2000-2002), Beșitkaș (2002-2004), Șahtior (2004-2016), Zenit (2016-2018), Turcia (2017-2019) și Dinamo Kiev (2020-2023).
La Șahtior Donețk a strâns cele mai multe prezențe: 573. Mircea Lucescu a înregistrat la echipa din primul eșalon al Ucrainei 397 de victorii, 85 de rezultate de egalitate și 91 de înfrângeri, obținând 2.23 puncte pe meci.
Mircea Lucescu a plecat de la Dinamo Kiev după o înfrângere cu Șahtior, echipa la care a obținut cele mai importante performanțe din cariera sa de antrenor (opt titluri, șapte cupe, șase Supercupe și o Cupă UEFA).
Urmăriți SPORT.RO și pe Google News